EkBass/fiwiki-20250220-pages-articles huggingface dataset:
Stuart Christie

Stuart Christie (10. heinäkuuta 1946 Glasgow – 15. elokuuta 2020) oli skotlantilainen anarkisti, joka tunnetaan suunnitelmastaan salamurhata Espanjan diktaattori Francisco Franco vuonna 1964. Tarkoituksena oli räjäyttää pommi Santiago Bernabeu -stadionilla, jossa Franco oli seuraamassa jalkapalloa. Christie pidätettiin ennen kuin hän ehti toteuttaa suunnitelmaa ja tuomittiin 20 vuoden vankeusrangaistukseen. Julkisen painostuksen vuoksi Christie vapautettiin jo kolme vuotta myöhemmin. Vapautumisensa jälkeen Christie jatkoi toimintaansa muun muassa brittiläisessä anarkistiryhmässä Angry Brigade ja oli uudelleen vankilassa 1970-luvulla. Hän pyöritti myös anarkistista kustantamoa ja toimitti lehtiä muun muassa Orkneyn saarella ja Lontoossa. Christien oma tuotanto käsittää omaelämäkerran Granny Made me an Anarchist sekä fiktiivisen romaanitrilogian ¡Pistoleros! The Chronicles of Farquar McHarg, joka kertoo Espanjan sisällissodassa taistelevasta skottilaisesta anarkistista. Christie kuoli syöpään 74-vuotiaana elokuussa 2020. == Lähteet == Luokka:Brittiläiset anarkistit Luokka:Brittiläiset toimittajat Luokka:Brittiläiset kirjailijat Luokka:Skotlantilaiset henkilöt Luokka:Vuonna 1946 syntyneet Luokka:Vuonna 2020 kuolleet
Gaseeli

Gaseeli () on persialainen runomuoto. Siihen kuuluu kaksisäkeisiä säkeistöjä. Ensimmäisen säeparin loppusointukaava toistuu myöhemmin parillisissa säkeissä. Persian runouden hallitsevaa muotoa on käyttänyt muun muassa Hafez. Eurooppalaisessa kirjallisuudessa se oli suosittu romantiikan aikana.Facta 2001 osa 5 p. 105 Suomessa runomuotoa on käyttänyt Otto Manninen. Ruotsissa Gustaf Frödingillä on runo nimeltään "En ghasel".Svensk lyrik viitattu 27.4.2011 ==Lähteet== Luokka:Runous Luokka:Afganistanin kirjallisuus
Auringon kultainen kaupunki

Auringon kultainen kaupunki on CMX-yhtyeen 18. toukokuuta 2011 julkaistu EP ja neljäs Iäti-albumilta julkaistu single. Se sisältää kolme aiemmin julkaisematonta kappaletta sekä kappaleen ”Auringon kultainen kaupunki” Iäti- albumilta. Levyn julkaisumuoto on 12 Vinyyli-EP ja CD-EP samassa paketissa. EP:tä on julkaistu rajoitettu ja numeroitu 1000 kappaleen painos. == Kappaleet == ;A-puoli # # ;B-puoli # # == Lähteet == * == Aiheesta muualla == * A.W. Yrjänä esittelee CMX:n toukokuussa ilmestyvän Auringon kultainen kaupunki -EP:n uudet kappaleet. Dome.fi 20.4.2011. (Internet Archive -linkki) * Luokka:Vuoden 2011 EP:t Luokka:CMX:n EP:t Luokka:Rauli Eskolinin tuottamat albumit
Gabrieli Qoro

Gabrieli Qoro (s. 22. marraskuuta 1970 Serua) on fidžiläinen entinen yleisurheilija, joka kilpaili pikajuoksussa ja pituushypyssä. Hän osallistui olympialaisiin kerran, Barcelonassa 1992. Qoro ei päässyt kisoissa 100 metrillä ensimmäistä kierrosta pidemmälle ja karsiutui finaalista myös pituushypyssä, jossa hän sijoittui 41:seksi jättäen taakseen viisi tuloksen saanutta hyppääjää. Qoro toiminut urheilu-uransa jälkeen HIV:n leviämisen estämiseksi. == Lähteet == Luokka:Fidžiläiset pikajuoksijat Luokka:Fidžiläiset pituushyppääjät Luokka:Vuonna 1970 syntyneet Luokka:Elävät henkilöt
Nigahiga

Nigahiga on amerikanjapanilaisten Ryan Higan ja Sean Fujiyoshin sekä Tim Enosin ja Tarynn Nagon (tunnetaan kollektiivisesti nimellä ”The Yabo Crew”) luoma suosittu YouTube-kanava. Huhtikuussa 2019 kanavan videoita oli katsottu yli neljä miljardia kertaa ja se oli YouTuben 80. tilatuin kanava yli 21 miljoonalla tilaajallaan. Nigahigan tunnetuimpia videoita ovat How to be ja Movies in Minutes -sarjat sekä lyhytelokuvat Ninja Melk ja Agents of Secret Stuff. Vuonna 2015 hänen musikaalityylinen lukioteemainen video Nice Guys sai lähes 60 miljoonaa katsojaa. Vuonna 2018 Nigahiga alkoi tuottaa viikoittaista Podcastia Off the Pill, jossa on vieraillut useita YouTuben sisällöntuottajia sekä K-pop -tähtiä. == Lähteet == ==Aiheesta muualla== * Nigahiga Youtubessa * Nigahigan tilastoja VidStatsX.comissa * Nigahigan virallinen Higa TV -verkkosivusto Luokka:Yhdysvaltalaiset Youtube-kanavat Luokka:Huumoriryhmät
The Birthday Party (video)

The Birthday Party on Motörheadin julkaisema livevideo vuodelta 1985. Materiaali on kuvattu yhtyeen kymmenvuotispäivillä Hammersmith Odeonissa, Lontoossa. Juhlissa olivat paikalla kaikki Motörheadissa soittaneet siihenastiset jäsenet, jotka soittivat keikalla yhdessä yhtyeen nimikkokappaleen. Vierailevana esiintyjänä tässä esityksessä oli Phil Lynott. Motörheadin ensimmäinen rumpali Lucas Fox soitti kitaraa, koska yhtye ei saanut mahtumaan lavalle tarpeeksi montaa rumpusettiä. Lucasin kitara ei pitänyt olla kytkettynä vahvistimeen, mutta se oli, kun taas Brian Robertsonin kitara ei ollut. Juhlissa olivat myös Girlschool ja Wendy O. Williams, joka esitti yhtyeen kanssa kappaleen No Class. Yhtyeen toiveiden vastaisesti Motörheadin silloinen manageri julkaisi keikan vuonna 1990 myös samannimisenä levynä. Lemmy oli sitä mieltä että levy olisi rahastuskeino, ja vähentäisi videon myyntiä. Keikka ei myöskään ollut hänen mielestään riittävän hyvä julkaistavaksi livealbumina. == Esitykset == # "Iron Fist" # "Stay Clean" # "The Hammer" # "Metropolis" # "Mean Machine" # "On the Road" # "Killed by Death" # "Ace of Spades" # "Steal Your Face" # "Nothing up my Sleeve" # "We are the Road Crew" # "Bite the Bullet" # "The Chase is Better than the Catch" # "No Class" # "Overkill" # "Bomber" # "Motorhead" ==Henkilöt== ===Yhtye=== * Lemmy - bassokitara, laulu * Phil Campbell - kitara * Würzel - kitara * Pete Gill - rummut Vierailijat * Fast Eddie Clarke - kitara * Brian Robertson - kitara * Larry Wallis - kitara * Philthy Animal Taylor - rummut * Lucas Fox - kitara * Phil Lynott - bassokitara * Wendy O. Williams - laulu Luokka:Motörheadin videot
MOTOmed

thumb|MOTOmed viva2 MOTOmed on liikuntarajoitteisen henkilön kuntoutukseen tarkoitettu restoraattori, jonka avulla mobilisoidaan raajoja esimerkiksi fysioterapian yhteydessä. Mallista riippuen laitteella voi harjoittaa joko ala- tai yläraajoja tai molempia. Laite vahvistaa lihaksia, ylläpitää nivelliikkuuvuutta ja rentouttaa. Laitetta käyttävät esimerkiksi MS-tautia sairastavat, halvauksen saaneet, neurologiset kuntoutujat ja vuodepotilaat. MOTOmed-malleja ovat viva1, viva2, gracile ja letto. Näiden variantteja on yhteensä 12 kappaletta. Kaikkia muita malleja paitsi MOTOmed lettoa käytetään istualtaan tuolista tai pyörätuolista. MOTOmed letto on suunniteltu käytettäväksi vuoteessa, makuuasennosta. Alaraajaharjoituksessa poljetaan, kuten kuntopyörällä. Yläraajaharjoituksessa pyöritetään kampia, kuten käsipolkupyörällä. Käyttäjä voi harjoittaa raajojaan joko itse tai moottorin avustamana. Liikkeen vastusta voi säätää, sekä nopeutta muuttaa passiivisessa, moottorin avustamana tapahtuvassa harjoituksessa. Alaraajaharjoitusta voi tehdä eteen- tai taaksepäin. Mikäli laite havaitsee alaraajaharjoituksen aikana spasmin, pyörimisliikkeen suunta vaihtuu päinvastaiseksi. Laite mittaa nopeutta (kierrosta minuutissa), harjoituksen kestoa (itse poljettu, moottorin avustamana), matkaa (itse poljettu, moottorin avustamana) poljentatehoa (W), alaraajojen voimankäytön symmetriaa ja spastisuutta. Harjoituksen loputtua näytöltä voi lukea laitteen mittaamat arvot. Harjoitustiedot eivät ole diagnostisia arvoja. Harjoitustiedot ovat yksityiskohtaisesti seuraavat: * Harjoituksen kesto yhteensä, josta itse poljettu ja moottorin avustamana * Poljettu matka kilometreinä yhteensä, josta itse poljettu ja moottorin avustamana * Spastisuusluku alussa, lopussa ja keskiarvo (esim. ~0.0 Nm) * Suorituskykytiedot: keskiarvo ja huippu (esim. ~20 W) * Energiankulutus: kcal / kJ * Symmetria-analyysi: vasemman ja oikean jalan aktiivisuus prosentteina (laite mittaa symmetriaa vain alaraajaharjoituksessa) MOTOmed-laitteita valmistaa saksalainen Reck Technik GmbH & Co. KG. Yrityksen perusti Anton Reck vuonna 1957. Aluksi yritys keskittyi maatalousteknologioiden kehittämiseen. Vuonna 1981 yritys valmisti ensimmäisen MOTOmed-laitteen. Yrityksestä on kehkeytynyt passiivi-aktiiviliiketerapialaitevalmistajien markkinajohtaja. Yrityksellä on 171 kansainvälistä yhteistyökumppania 68 maassa. Suomen maahantuoja on Kuntoväline oy. == Katso myös == * Seisomateline ==Lähteet== == Aiheesta muualla == * Valmistajan kotisivu * * Forced Exercise - effects of MOTOmed® therapy on typical motor dysfunction in Parkinson’s disease Luokka:Vammaisten apuvälineet Luokka:Kuntoutus
Laukaanlahti

Laukaanlahti eli Luganlahtihttp://kaino.kotus.fi/eksonyymit/index.php?a=listaus&hakunimi;=Laukaanlahti () on Suomenlahden etelärannalla Kurkolanniemen ja Soikkolanniemen välissä sijaitseva noin 20 kilometrin pituinen ja lähes samanlevyinen lahti. Sen syvyys vaihtelee kahdeksasta 38 metriin. Lahden pohjukkaan laskee Laukaanjoki. Muita huomattavampia jokia ovat Laukaanjoen sivuhaara Vipiä (ven. Выбья, Vybja), Luutsanjoki (ven. Лужица, Lužitsa) ja Haapalanjoki. Lahden kaakkoisosassa sijaitsee Laukaansuun satama. Huomattavampia rantakyliä ovat Laukaansuu ja Viistinä. Seudun kanta-asukkaita ovat vatjalaiset, inkerikot ja inkerinsuomalaiset. ==Lähteet== Luokka:Suomenlahti Luokka:Jaaman piiri
Jukka Vehviläinen

Jukka Vehviläinen (1. toukokuuta 1981 – 6. kesäkuuta 2021) oli suomalainen lentopalloilija ja valmentaja, joka pelasi Hurrikaani-Loimaassa. Hän pelasi uransa loppupuolella myös Loimaan Jankon joukkueessa 1-sarjaa. Vehviläinen oli luokanopettaja alakoulussa. Vehviläinen kuoli 40-vuotiaana moottoripyörän ja auton kolarissa Salossa kesäkuussa 2021. == Lähteet == Luokka:Suomalaiset lentopalloilijat Luokka:Suomalaiset lentopallovalmentajat Luokka:Liikenneonnettomuudessa kuolleet Luokka:Vuonna 1981 syntyneet Luokka:Vuonna 2021 kuolleet
Pulu (täsmennyssivu)

Pulu voi tarkoittaa ainakin seuraavia: *pulu eli kesykyyhky, lintulaji *Pulu, Ismo Alanko Säätiö -yhtyeen albumi *Pulu, Assyrian kuningas Tiglatpileser III:n Babylonian hallitsijana käyttämä hallitsijanimi *Pulu Puupää, hahmo Pekka Puupää -sarjakuvassa.
Elämäni seinäruusuna (elokuva)

Elämäni seinäruusuna (The Perks of Being a Wallflower) on vuonna 2012 ensi- iltansa saanut yhdysvaltalainen romanttinen draamaelokuva, jonka on käsikirjoittanut ja ohjannut Stephen Chbosky. Elokuva perustuu hänen samannimiseen romaaniinsa vuodelta 1999. Sen pääosissa esiintyvät Logan Lerman, Emma Watson ja Ezra Miller. Sivuhahmoja esittävät muun muassa Mae Whitman, Kate Walsh, Dylan McDermott, Melanie Lynskey, Nina Dobrev, Johnny Simmons, Joan Cusack ja Paul Rudd. Elokuvan tuotti Mr. Mudd -tuotantoyhtiön John Malkovich yhdessä Lianne Halfonin ja Russell Smithin kanssa. Elämäni seinäruusuna sai ensi-iltansa Toronton elokuvajuhlilla 8. syyskuuta 2012. Yhdysvalloissa se saapui elokuvateattereihin 21. syyskuuta 2012. Suomessa elokuvaa ei esitetty teattereissa vaan se julkaistiin suoraan DVD:llä helmikuussa 2013. == Rooleissa == == Lähteet == == Aiheesta muualla == * * * * * * Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset romanttiset draamaelokuvat Luokka:Vuoden 2012 yhdysvaltalaiset elokuvat Luokka:Elokuvat ystävyydestä
1916 Live...Everything Louder than Everything Else

1916 Live...Everything Louder than Everything Else on Motörheadin livevideo vuodelta 1991. Video on kuvattu yhtyeen keikalta Münchenissä Saksassa. Se sisältää esiintymisen lisäksi haastatteluja ja muuta videomateriaalia yhtyeestä. Suurin osa materiaalista on mustavalkoista, mutta osassa on värikuvaa tai ainakin värillisiä kohtia. == Esitykset == # ”Traitor” # ”No Voices in the Sky” # ”Metropolis” # ”I’m So Bad (Baby I Don’t Care)” # ”Going to Brazil” # ”Just ’Cos You Got the Power” # ”Angel City” # ”Love Me Forever” # ”R.A.M.O.N.E.S.” # ”Orgasmatron” # ”Killed by Death” # ”Ace of Spades” ==Henkilöt== * Lemmy – bassokitara, laulu * Wizzö – kitara * Würzel – kitara * Philty Animal Taylor – rummut Luokka:Motörheadin videot
Ukrainan koripallon superliiga

Ukrainan koripallon superliiga on Ukrainan korkein koripallosarja. == Joukkueet kaudella 2010–2011 == * Azovmaš Mariupol * BK Kiova * H’imik Južnyi * MBK Mykolajiv * BK Donetsk * BK Budivelnyk Kiova * BK Halytšyna * BK Hoverla * BK Dnipro-Azot * BK Dnipro Dnipropetrovsk * BK Kryvbasbasket * BK Odessa * BK Ferro-ZNTU == Mestarit == * 1991–1992: Budivelnyk Kiova * 1992–1993: Budivelnyk Kiova * 1993–1994: Budivelnyk Kiova * 1994–1995: Budivelnyk Kiova * 1995–1996: Budivelnyk Kiova * 1996–1997: Budivelnyk Kiova * 1997–1998: Bipa- Moda Odesa * 1998–1999: Bipa-Moda Odesa * 1999–2000: BC Kiova * 2000–2001: MBC Odesa * 2001–2002: MBC Odesa * 2002–2003: Azovmash Mariupol * 2003–2004: Azovmash Mariupol * 2004–2005: BC Kiova * 2005–2006: Azovmash Mariupol * 2006–2007: Azovmash Mariupol * 2007–2008: Azovmash Mariupol * 2008–2009: Azovmash Mariupol * 2009–2010: Azovmash Mariupol == Aiheesta muualla == * Virallinen kotisivu Luokka:Ukrainan koripallosarjat
Värikalibrointi

Värikalibrointi tarkoittaa sitä, että kalibroidulla näytöllä esitetään testivärejä, joita mittalaite sitten mittaa ja näin selvittää, onko värien esittämisessä virheitä ja mitkä ovat rajat valoisuuksien ja värien toteuttamisessa. Samaan tiedostoon tallennetaan myös kalibroinnin yhteydessä valitut arvot gammakorjauksen ohella. Kalibroinnilla tuotetun näyttöprofiilin avulla haluttu voidaan muuttaa näytön RGB-väriksi, jolloin se voidaan esittää ruudulla sellaisena kuin pitäisikin olla. Kalibroinnin avulla saadulla profiililla voidaan kompensoida näytön puutteellisia ominaisuuksia - esimerkiksi nestekidenäyttö ei osaa näyttää mustan tumminta sävyä. Profiilin avulla kyseistä näyttöä käyttävä henkilö saa selville, miksei näyttö toista väriä. Käyttäjälle voidaan kertoa, että kuvassa on mustempaakin mutta se ei näy, ja käyttäjä voi säätää muita mustan sävyjä jyrkän sävyportaikon välttämiseksi. ==Katso myös== *pikseli *värinhallinta * ICC-profiili ==Aiheesta muualla== * Display calibration * Color Calibration is Essential for Creating Digital Imagery *http://www.pikseli.fi/?id=360 Luokka:Kuvankäsittely Luokka:Näyttötekniikka
Azovmaš Mariupol

Azovmaš Mariupol () on ukrainalainen koripalloseura Mariupolista. == Historia == Seuran toiminta alkoi vuonna 1990 ja se rekisteröitiin elokuussa 1991. Kaudella 1998–1999 seura pelasi ensimmäistä kertaa Superliigassa. Vuonna 2002 Azovmaš voitti ensimmäistä kertaa Ukrainan cupin. Kaudella 2002–2003 Azovmaš voitti ensimmäisen Ukrainan mestaruutensa. Kaudella 2006–2007 seura eteni FIBA EuroCupissa loppuotteluun asti, jonka se hävisi Akasvayu Gironalle. Vuosina 2006–2010 Azovmaš voitti maansa mestaruuden viisi kertaa perättäin. == Lähteet == == Aiheesta muualla == *Virallinen kotisivu Luokka:Ukrainalaiset koripalloseurat Luokka:Mariupol Luokka:Vuonna 1990 perustetut urheiluseurat
Bastian Kaltenböck

Bastian Kaltenböck (s. 23. heinäkuuta 1983 Hallein, Itävalta) on itävaltalainen mäkihyppääjä ja yhdistetyn urheilija. Kaltenböck kilpaili ensimmäisen kerran mäkihypyn Continental Cupissa tammikuussa 2002 sijoittumalla 30:nneksi. Ensimmäisen voittonsa hän saavutti saman vuoden joulukuussa Sveitsin St. Moritzissa. Hän on uransa aikana voittanut yksitoista Continental Cupin kisaa ja sijoittunut parhaimmillaan kokonaistilastoissa toiseksi kaudella 2007–2008. Kaltenböck hyppäsi ensimmäisen maailmancupin osakilpailunsa Innsbruckissa tammikuussa 2003. Hänen paras sijoituksensa maailmancupin osakilpailussa on 19. (mäkihyppy) Vuoden 2007 Universiadeissa Italiassa Kaltenböck saavutti joukkuemäen kultaa yhdessä Manuel Fettnerin ja Florian Lieglin kanssa. Vuonna 2009 Kiinassa järjestetyissä Universiadeissa hän voitti joukkuemäen hopeaa ja sai henkilökohtaisessa normaalimäen kilpailussa pronssia. Syksyllä 2009 Kaltenböck sai kantapäähänsä tulehduksen. Tulehduksesta johtuvan kivun vuoksi harjoittelu oli mahdotonta, ja Kaltenböck oli harjoittelutauolla joulukuuhun 2009 asti. Helmikuussa 2010 Kaltenböck oli koehyppääjänä Vancouverin olympialaisissa ja lopetti mäkihyppyuransa olympialaisten jälkeen. == Lähteet == Luokka:Itävaltalaiset mäkihyppääjät Luokka:Vuonna 1983 syntyneet Luokka:Elävät henkilöt
Hymne à l’amour

Hymne à l’amour, (suom. 'Hymni rakkaudelle') on ranskalainen laulu vuodelta 1949. Sen sävelsi Marguerite Monnot ja sanoitti Edith Piaf. Piaf lauloi tämän laulun ensimmäisen kerran New Yorkissa 14. syyskuuta 1949. Englanniksi kappale tunnetaan nimellä If You Love Me (Really Love Me), jonka on levyttänyt muun muassa Vera Lynn, Kay Starr ja Shirley Bassey. Suomeksi kappaleen on levyttänyt ainakin Irmeli Mäkelä, Vera Telenius, Ragni Malmsten, Lea Laven, Anneli Sari ja Susanna Haavisto. Harmonikkaesityksenä sen ovat levyttäneet Erkki Friman, Unto Jutila ja Esko Könönen. Luokka:Ranskalaiset musiikkikappaleet Luokka:Vuoden 1950 kappaleet
Luettelo raviurheilutermeistä

Tämä on luettelo raviurheiluun liittyvistä erikoistermeistä. *hep: hylätty epäpuhtaan (laukan- tai peitsintapaisen) ravin vuoksi *hkä: hylätty kävelemisen vuoksi *hrp: hylätty radalta poistumisen vuoksi *huippujuoksija: suomenhevonen, jonka ennätys kilometrille laskettuna on alle 1:35,0. *kuninkuusravit: suomenhevosten vuosittainen mestaruusajo 4-vuotiaille tai vanhemmille kantakirjaoriille ja -tammoille. *kutsukilpailu: korkeatasoinen kilpailu, johon osallistujat kutsutaan erikseen. *kylmäverinen: raskas ja voimakas hevostyyppi; raviurheilussa kylmäverisille järjestetään erillisiä kilpailuita, jotka ovat Ruotsissa ja Norjassa avoimia ruotsalais-norjalaiselle kylmäveriravurirodulle, Suomessa myös suomenhevosille. *lainaohjastaja: raviohjastaja, joka ei valmenna itse, vaan ohjastaa pelkästään muiden valmentamia hevosia *laukka: hevosen kolme- tai nelitahtinen askellaji. Ravikilpailussa hevonen hylätään, jos se laukkaa liian usein (hll), liian pitkän matkan (hpl), saa etua laukkaamisesta (hel), tai saapuu maaliin laukaten (hml). Ohjastajan on pidätettävä laukkaavaa hevosta ja ohjattava sitä radan sivuun pois muiden tieltä kunnes se alkaa taas ravata. Laukkaaminen voi johtua muun muassa hevosen liiasta väsymisestä, pelästymisestä, kivusta tai tasapainon horjahtamisesta. *lämminverinen: kevyt ja nopea hevostyyppi; raviurheilussa tarkoitetaan vain erityisesti ravureiksi jalostettuja rotuja. *peitsari, peitsata: peitsi, raviurheilun ulkopuolella passi, on hevosen ravinkaltainen kaksitahtinen askellaji, jossa saman puolen jalat liikkuvat yhtä aikaa. Peitsarit ovat ravureita jonkin verran nopeampia ja erityisten peitsarinvaljaiden ansiosta laukkaavat huomattavasti harvemmin. Peitsauskilpailuita järjestetään Yhdysvalloissa ravikilpailuita huomattavasti enemmän. *suomenhevonen: suomalainen keskiraskas hevosrotu, jota käytetään nykyään useimmiten ravurina. *superjuoksija: suomenhevonen, jonka ennätys kilometrille laskettuna on alle 1:20,0. *suurjuoksija: suomenhevonen, jonka ennätys kilometrille laskettuna on alle 1:40,0. *suurkilpailu: korkeatasoinen kilpailu, jonka ensimmäinen palkinto on Suomessa vähintään 10 000 euroa. *tasoitusajo: kilpailu, jossa määrättyä tasoa menestyneemmät hevoset juoksevat pidemmän matkan. Tasoitus määräytyy yleensä voittosumman, joskus ennätyksen mukaan. *tähtijuoksija: suomenhevonen, jonka ennätys kilometrille laskettuna on alle 1:30,0. *valiojuoksija: suomenhevonen, jonka ennätys kilometrille laskettuna on alle 1:25,0 tai lämminveriravuri, jonka ennätys alle 1:20,0. ==Lähteet== Luokka:Raviurheilu Raviurheilu Raviurheilu
Abdullah Ali

Abdullah Ali (ent. Alejeff, Алеев; 9. joulukuuta 1925, Helsinki – 23. maaliskuuta 2011, Helsinki) oli tataaritaustainen suomalainen liikemies, joka toimi vuosikymmeniä perustamansa turkisliikkeen toimitusjohtajana. Ali kuului tataariyhteisön Islam-seurakunnan johtoon. Hänelle myönnettiin Suomen Leijonan I luokan ritarimerkki. == Elämä ja ura == Abdullah Abdul-Kayuminpoika Ali valmistui vuonna 1947 diplomimerkonomiksi ja opiskeli sen jälkeen kaupallisia aineita Lontoossa. Vuonna 1949 hän perusti Turkis Oy N. Alin ja oli sen toimitusjohtaja vuoteen 2001. Mattojen maahantuontia varten hän perusti Oy Mattokomppania Ab:n. Ali toimi Islam-seurakunnan puheenjohtajana 1982–1988 ja oli sen kunniapuheenjohtaja vuodesta 1995. Seurakunnan hallituksessa hän oli 1950-luvulta alkaen ja vastasi isännöitsijänä sen omaisuudesta. Hän vastasi rakennuttajan tehtävissä seurakunnan Islam-talon rakentamisesta vuonna 1960. Hän oli myös tataarien jalkapalloseuran Yolduzin puheenjohtaja. Ali teki Mekkaan kaksi pyhiinvaellusmatkaa, vuosina 1968 ja 1975. Vuonna 1977 Alille myönnettiin tammenlehvätunnus, jatkosodan muistomitali ja rannikkojoukkojen muistoristi sekä Suomen Leijonan I luokan ritarimerkki. Abdullah Alin puoliso oli Ölken Baibulat (vih. 1957).Baibulat, Muazzez: Tampereen Islamilainen Seurakunta: juuret ja historia. Gummerus Kirjapaino Oy, 2004. ISBN 952-91-6753-9. (s. 220) == Muuta == Nimi on tataarin kirjakielellä Габдулла Гали; Ğabdulla Ğali, arabialaisella kirjaimistolla عبدالله على (İske imlâ). Sukunimi alun perin venäjän kyrillisestä Алеев (Alejev). ==Lähteet== Luokka:Suomalaiset liikemiehet Luokka:Suomen tataarit Luokka:Vuonna 1925 syntyneet Luokka:Vuonna 2011 kuolleet
Copa América 1987

Copa América 1987 oli järjestyksessään 33. Copa América, Etelä-Amerikan jalkapallon mestaruusturnaus. Turnaus pelattiin Argentiinassa 27. kesäkuuta – 12. heinäkuuta 1987. Turnauksen voitti Uruguay, toiseksi sijoittui Chile ja kolmanneksi Kolumbia. ==Peliareenat== Buenos Aires Córdoba Rosario Estadio Monumental Estadio Olímpico Chateau Carreras Estadio Gigante de Arroyito Kapasiteetti: 67,664 Kapasiteetti: 46,083 Kapasiteetti: 41,654 230px ==Alkulohkot== Uruguay eteni suoraan pudotuspeleihin hallitsevana mestarina. ===Lohko A=== \---- \---- ===Lohko B=== \---- \---- ===Lohko C=== \---- \---- ==Mitaliottelut== {{Turnauspuu4 |8. 7. - Córdoba||2||1 |9. 7. - Buenos Aires||1||0 |12. 7. - Buenos Aires||1||0 |11. 7. - Buenos Aires||2||1 }} === Välierät === \---- ===Pronssiottelu=== ===Loppuottelu=== ==Lähteet== 1987 Luokka:Vuoden 1987 jalkapallo Luokka:Argentiinan jalkapallo Luokka:Buenos Airesin urheilu
Merja Pöyhönen

Merja Pöyhönen (s. 1980 Helsinki) on suomalainen nukketeatteriohjaaja ja näyttelijä. Pöyhönen valmistui Turun taideakatemian nukketeatterilinjalta vuonna 2005. Oltuaan kaksi vuotta näyttelijäkiinnityksellä tamperelaisessa teatteri Mukamaksessa Pöyhönen opiskeli vuoden fyysistä teatteria Pariisissa École Internationale de Théâtre Jacques Lecoqissa ja siirtyi sitten freelancer-nukketeatteritaiteilijaksi Turkuun. Työstään Pöyhönen on palkittu kaksi kertaa Valtakunnallisen nukketeatterikilpailun pääpalkinnoilla (Kullervo 2005, Kiiltokuva ja Yhteenveto planeettojen välisistä etäisyyksistä 2010) ja vuonna 2011 hänet palkittiin Kritiikin Kannuksilla erityismainintana Turussa helmikuussa 2011 ensi-iltansa saanut aikuisten nukketeatteriesitys John- Eleanor. ==Lähteet== Luokka:Suomalaiset nukkenäyttelijät Luokka:Vuonna 1980 syntyneet Luokka:Elävät henkilöt
Tappa

Tappa (ټپه) eli landey on erityisesti Afganistanin pataanien paštunkielistä runoutta, joka muodostuu säeparista. Ensimmäisessä säkeessä on yhdeksän tavua, toisessa kolmetoista. Monet runot ovat peräisin tuhansien vuosien takaa ja ilmentävät siten pataanien historiaa. Bilquees Daud: Interview with Landay page creator in the Facebook ==Lähteet== ==Aiheesta muualla== *Learn Pashto language Luokka:Kansanrunous Luokka:Afganistanin kirjallisuus
Copa América 1989

Copa América 1989 oli järjestyksessään 34. Copa América, Etelä-Amerikan jalkapallon mestaruusturnaus. Turnaus pelattiin Brasiliassa 1. – 16. kesäkuuta 1989. Turnauksen voitti Brasilia, toiseksi sijoittui Uruguay ja kolmanneksi Argentiina. ==Peliareenat== Rio de Janeiro Goiânia Recife Salvador Estádio do Maracanã Estádio Serra Dourada Estádio do Arruda Estádio Fonte Nova Kapasiteetti: 145,000 Kapasiteetti: 22,000 Kapasiteetti: 60,000 Kapasiteetti: 30,000 ==Ottelut== ===Lohko A=== \---- \---- \---- \---- \---- \---- \---- \---- \---- ===Lohko B=== \---- \---- \---- \---- \---- \---- \---- \---- \---- ===Jatkolohko=== \---- \---- \---- \---- \---- ==Lähteet== 1989 Luokka:Vuoden 1989 jalkapallo Luokka:Brasilian jalkapallo Luokka:Brasilian urheilutapahtumat
Estadio Diego Armando Maradona

Estadio Diego Armando Maradona (entinen nimi Estadio Argentinos Juniors) on jalkapallostadion Buenos Airesin kaupungissa Argentiinassa. Vuonna 1940 avattu stadion on Argentinos Juniorsin kotikenttä ja se on nimetty jalkapalloilija Diego Maradonan mukaan, joka pelasi seurassa 1976–1981. ==Lähteet== Luokka:Argentiinan jalkapallostadionit Luokka:Buenos Airesin rakennukset ja rakennelmat Luokka:Buenos Airesin urheilu
This Is Happening

This Is Happening on LCD Soundsystemin kolmas studioalbumi. Kappaleista ”Drunk Girls” ja ”I Can Change” julkaistiin singlet. Albumi nousi Suomen virallisen listan sijalle 41. Rolling Stone -musiikkilehti valitsi albumin vuoden 2010 parhaiden albumien listalla sijalle 10. == Kappaleet == * Kaikki sanoitukset kirjoittanut James Murphy sekä kaikki kappaleet säveltänyt LCD Soundsystem. # # # # # # # # # ===iTunesin julkaisun lisäkappaleet=== # * # == Kokoonpano == * James Murphy - syntetisaattori, kitara, bassokitara, taputus, Wurlitzer-sähköpiano, piano, tamburiini, rummut, laulu, kellopeli, lehmänkello, elektroniset rummut, Omnichord-syntetisaattori, vokooderi ja kosketinsoittimet * Gavin Russom - syntetisaattori, laulu * Pat Mahoney - laulu, rummut * Nancy Whang - laulu * Al Doyle - kitara ja syntetisaattori * Tyler Pope - bassokitara * Matt Thornley - sormien napsutus == Arvostelut == * Allmusic: Allmusic review * Entertainment Weekly: AEntertainment Weekly * Metacritic: 84/100Metacritic aggregate * Pitchfork Media: 9.2/10Pitchfork Media * Rolling Stone: Rolling Stone * Soundi: == Lähteet == Luokka:Vuoden 2010 albumit Luokka:LCD Soundsystemin albumit
PlayStation Network -katkos

Playstation Network -katkos 2011 oli pitkäaikainen katkos Sonyn PlayStation Networkissa ja Qriocity-palvelussa ympäri maailman, joka aiheutui ulkoisesta tunkeutumisesta järjestelmään. Ongelmat alkoivat järjestelmässä 17. huhtikuuta 2011 ja 20. huhtikuuta 2011 PlayStation Network sulkeutui. 14\. toukokuuta 2011 julkaistujen päivitysten jälkeen PlayStation Network -käyttäjiltä vaadittiin salasanan vaihtamista, ja pian palvelu oli jälleen toiminnassa. Tapahtuma oli yksi internetin historian suurimmista tietovuodoista. Korvaukseksi pitkäaikaisesta katkoksesta Sony tarjosi PlayStation Network -käyttäjille ilmaisen ”Welcome Back” -paketin, johon kuului määräaikainen PlayStation Plus -jäsenyys ja kaksi ladattavaa peliä viiden pelin valikoimasta. ==Lähteet== Luokka:Vuoden 2011 rikokset Luokka:PlayStation Luokka:Kyberhyökkäykset
Chisato Okai

Chisato Okai (, s. 21. kesäkuuta 1994, Saitaman prefektuuri) on japanilainen poplaulaja ja idoli. Hänet valittiin kahdeksanvuotiaana vuonna 2002 Hello! Projectiin kuuluvaan Hello! Project Kids -yhtyeeseen ja myöhemmin vuonna 2005 perustettuun Cute-yhtyeeseen. == Lähteet == Luokka:Cute Luokka:Japanilaiset laulajat Luokka:Japanilaiset idolit Luokka:Vuonna 1994 syntyneet Luokka:Elävät henkilöt
Kalle Ylitalo

Kalle Eemeli Ylitalo-James (s. 1983) on suomalainen MM-tason penkkipunnertaja ja näyttelijäELONET - Valtion elokuvatarkastamon tietokanta. Vuonna 2010 Ylitalo punnersi 320 kilogrammaa, tullen pronssisijalle WPC-liiton maailmanmestaruuskisoissaWPC-liiton tulospalvelu. Hän on myös esiintynyt elokuvassa Vares – Pahan suudelmaKalle Ylitalo IMDB-profiili ja näytellyt teatteriesityksissäTurun Sanomien arvosteluNikolai Cogolin Reviisori, sekä musiikkivideoissa. ==Lähteet== Luokka:Suomalaiset voimanostajat Luokka:Suomalaiset näyttelijät Luokka:Vuonna 1983 syntyneet Luokka:Elävät henkilöt
Ammunnan maailmanmestaruuskilpailut 1912

Vuoden 1912 ammunnan maailmanmestaruuskilpailut järjestettiin Bayonne Biarritzissa. Kilpailut olivat kuudennettoista maailmanmestaruuskilpailut ammunnassa. Ohjelmassa oli vapaakivääri, vapaapistooliammunta sekä sotilaskiväärikilpailut. Kiväärillä ammuttiin jostakin syystä 271 metrin matkalta, joten tulokset eivät ole ennätyskelpoisia. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 271 m vapaakivääri, asennot Konrad Stäheli 1 078 Paul van Asbroeck 1 038 Marcel Mayer de Stadelhofen 1 036 271 m vapaakivääri, asennot, joukkueet Caspar Widmer Fritz Kuchen Mathias Brunner Marcel Mayer de Stadelhofen Konrad Stäheli 5 172 Paul Colas Albert Courquin Husson Leon Johnson Andre Parmentier 5 027 Antonius Bouwens Pieter Brussaard Antonie de Gee Uylke Vuurman Gerard van den Bergh 5 010 271 m vapaakivääri, makuu Konrad Stäheli 367 Paul Colas 358 Husson 357 271 m vapaakivääri, polvi Konrad Stäheli 374 Marcel Mayer de Stadelhofen 364 Fritz Kuchen 357 271 m vapaakivääri, pysty Riccardo Ticchi 345 Paul van Asbroeck 338 Konrad Stäheli 337 271 m sotilaskivääri, asennot 3 x 20 Julio Castro del Rosario 506 Fritz Kuchen Konrad Stäheli 271 m sotilaskivääri, makuu Julio Castro del Rosario 179 Harry Simon Alfredo Galli 271 m sotilaskivääri, polvi Fritz Kuchen 178 Riccardo Ticchi Lebet 271 m sotilaskivääri, pysty Ernest Eddy 166 Gian Cantoni Julio Castro del Rosario 50 m vapaapistooli Paul van Asbroeck 540 Paul Maujean 535 Caspar Widmer 527 50 m vapaapistooli, joukkueet Paul van Asbroeck Philippe Cammaerts Charles Paumier du Verger Norbert van Molle Serruys 2 570 Andre Barbillat Jean Carrere Andre de Castelbajac Paul Maujean Andre Regaud 2 562 Alfredo Galli Raffaele Frasca Luigi Moretto Giuseppe Mussino Riccardo Ticchi 2552 ==Lähteet== * Kansainvälisen ampumaurheiluliiton (ISSF) tietokanta * Martti Jukola: Urheilun Pikkujättiläinen Luokka:Vuoden 1912 urheilu 1912 Luokka:Ranskan ampumaurheilu Luokka:Ranskan urheilutapahtumat Luokka:Pyrénées-Atlantiques
Elysian Fields

Elysian Fields on yhdysvaltalainen vaihtoehtorock-yhtye Brooklynista, New Yorkista. Jennifer Charles ja Oren Bloedow perustivat yhtyeen vuonna 1995. Heidän musiikkiaan on kuvailtu välillä termillä "rock noir". ==Diskografia== * EP (1995) * Bleed Your Cedar (1996) * Queen of the Meadow (2000) * Bend Your Mind EP (2000) * Dreams That Breathe Your Name (2003) * Bum Raps and Love Taps (2005) * The Afterlife (2009) ==Lähteet== Luokka:Yhdysvaltalaiset rockyhtyeet
The Best of Motörhead

The Best of Motörhead on Motörheadin julkaisema DVD vuodelta 2002. Se on kokoelma yhtyeen videoista neljän vuoden ajalta. Suurin osa videoista on kuvattu yhtyeen soittaessa playbackina lavalla. == Kappaleet == # "Overkill" # "Stay Clean" # "No Class" # "Capricorn" # "Bomber" # "Poison" # "Dead Men Tell No Tales" # "Ace of Spades" # "The Chase Is Better Than The Catch" # "Iron Fist" # "Shine" # "One Track Mind" # "I Got Mine" # "Killed by Death" ==Henkilöt== * Lemmy - bassokitara, laulu * Fast Eddie Clarke - kitara * Philthy Animal Taylor - rummut * Brian Robertson - kitara * Phil Campbell - kitara * Würzel - kitara * Pete Gill - rummut Luokka:Motörheadin videot
Tyttö joka kävi intin

Tyttö joka kävi intin (alkuperäiseltä nimeltä Private Benjamin Viitattu 28.4.2011.) on yhdysvaltalainen vuonna 1980 valmistunut elokuva, jonka ohjasi Howard Zieff. Elokuvan pääosassa on Goldie Hawn. Elokuva oli yksi vuoden 1980 taloudellisesti menestyneimmistä elokuvista. Se sai kolme Oscar-ehdokkuutta, mukaan lukien Paras naispääosa. == Juoni == Elokuva kertoo Judy Benjaminista (Goldie Hawn), joka liittyy armeijaan aviomiehensä kuoltua yllättäen heidän hääyönsä aikana. Tajutessaan ettei armeija olekaan niin hohdokasta, kuin ovela kersantti Jim Ballard (Harry Dean Stanton) on väittänyt, Benjamin haluaa lopettaa. Kaikesta huolimatta hän lopulta jatkaa palvelustaan. Lopulta hänet ylennetään. Palveluksensa edetessä Benjamin tapaa ranskalaisen lääkärin Henri Tremontin (Armand Assante) ja päättää jättää armeijan hänen takiaan. Häiden lähestyessä Benjamin huomaa Tremontin halun hallita hänen elämäänsä. Lisäksi paljastuu, että Tremont on vielä rakastunut entiseen tyttöystäväänsä ja hänellä on suhde pariskunnan siivojan kanssa. Tuolloin Benjamin tajuaa, ettei hän tarvitse miestä pärjätäkseen ja karkaa omista häistään. == Näyttelijöitä == == Lähteet== ==Aiheesta muualla== * Luokka:Yhdysvaltalaiset komediaelokuvat Luokka:Vuoden 1980 yhdysvaltalaiset elokuvat Luokka:Howard Zieffin ohjaamat elokuvat
Jussi Arhinmäki

Jussi "Käkkis" Arhinmäki on suomalainen dokumenttielokuvien tekijä. Hän on tehnyt kuvaajana yhteistyötä John Hakalaxin kanssa.Tällaisia ovat kohutun merirosvo-dokumentin suomalaistekijät, MTV3, viitattu 28.4.2011 Arhinmäen vuonna 2011 valmistunut puolituntinen dokumentti Pohjolan painajainen seuraa ammattilaisnyrkkeilijä Robert Heleniuksen elämää vuoden ajan.Jouni Hokkanen, Nyrkki puhukoon puolestaan, Helsingin Sanomat 28.4.2011, sivu D 7 Arhinmäen Somalian merirosvoista kuvaamaa materiaalia on esitetty yhdysvaltalaisella ABC-tv-kanavalla.Suomalaisdokumentti kuvasi Somalian merirosvojen elämää, MTV3, viitattu 28.4.2011Artikkeli ja linkki kuvamateriaaliin, ABC News, viitattu 28.4.2011 Arhinmäen veli on vasemmistoliiton poliitikko Paavo Arhinmäki. ==Filmografia== * 2003 Sub Marine (TV-sarja, dokumentti) * 2004 Riot-On! (dokumentti) * 2005 Reflektioner i ett torn (TV-dokumentti, lyhyt) * 2006 The Dark Side of Porn (TV-sarja, dokumentti) * 2006 Hunting Emmanuelle * 2006 Tre år av melankoli – dokumentti Petra Lindholmista (TV, lyhyt) * 2006 Pyromania (TV-dokumentti) * 2007 Reklampsykos av 3e graden (lyhyt) * 2007 Manhattan Rendez-vous (dokumentti, lyhyt) * 2008 Tappra gossar (dokumentti, lyhyt) * 2008 Rhyme and Nonsense (dokumentti, lyhyt) * 2009 Loppu hyvin, kaikki hyvin? (dokumentti, lyhyt) * 2009 Olipa kerran (dokumentti, lyhyt) * 2009 I Draw, Therefore I Am (dokumentti) * 2010 Matti Nykänen - omin sanoin (dokumentti) * Kinbaku (dokumentti, lyhyt) * 2011 Pohjolan painajainen ==Lähteet== ==Aiheesta muualla== * * Luokka:Suomalaiset dokumenttiohjaajat Luokka:Syntymävuosi puuttuu Luokka:Elävät henkilöt
Sosiaali- ja terveydenhuollon tuotevalvontakeskus

Sosiaali- ja terveydenhuollon tuotevalvontakeskus (lyhenne STTV) oli aikaisemmin sosiaali- ja terveysministeriön hallinnonalalla toimiva viranomainen. 1. tammikuuta 2009 STTV ja Terveydenhuollon oikeusturvakeskus (lyhenne TEO) yhdistyivät muodostaen uuden Sosiaali- ja terveysalan lupa- ja valvontaviraston (lyhenne Valvira). ==Lähteet== ==Aiheesta muualla== *Valvira Luokka:Suomen entiset viranomaiset ja keskusvirastot Luokka:Suomen tutkimuslaitokset Luokka:Sosiaali- ja terveysministeriö
RN Leonardo da Vinci (1911)

RN Leonardo da Vinci () oli Regia Marinan eli Italian kuninkaallisen laivaston vuonna 1914 valmistunut Conte di Cavour -luokan taistelulaiva ensimmäisessä maailmansodassa. Se ei kuitenkaan osallistunut sotatoimiin ja tuhoutui räjähdyksessä 2. elokuuta 1916. == Valmistus == Alus tilattiin Genovasta Cantieri navali Oderolta, missä köli laskettiin 18. heinäkuuta 1910. Alus laskettiin vesille 14. lokakuuta 1911 ja liitettiin laivastoon 17. toukokuuta 1914.Whitley, M. J. s. 156 == Palvelus == Alus ei osallistunut ensimmäisessä maailmansodassa sotatoimiin. Siihen kuormattiin Tarantossa Mar Piccolossa 2. elokuuta 1916 ammuksia seuraavaksi päiväksi suunniteltuja ammuntoja varten. Seuraavana yönä noin kello 23 tapahtui aluksen takaosassa räjähdys, joka sai aikaan hallitsemattoman tulipalon. Vaikka ammusvarastot täytettiin vedellä, alus räjähti ja sen jälkeen kaatui upoten matalaan veteen. Onnettomuudessa sai surmansa 21 aluksen 34 upseerista ja 227 miehistönjäsentä.Whitley, M. J. 157-158 Sotaoikeus ei päässyt yksimielisyyteen, oliko tapahtuman syynä huolimattomuus vai sabotaasi. Asia selvisi Italian vastavakoilun ryöstettyä Itävallan Zürichin lähetystön, josta saatiin tietoa Itävallan Italiassa toimineista agenteista. Saatuja tietoja ei kuitenkaan julkistettu, mutta niiden seurauksena useita ihmisiä pidätettiin, asetettiin sotaoikeuteen ja tuomittiin vakoilusta ja vahingonteosta kuolemaan.Giorgerini, Giorgio s. 277-278 Marraskuussa 1916 perustettiin pelastusryhmä nostamaan alus. Sen työ keskeytyi huhtikuussa 1917, ja nostoa jatkettiin vasta sodan päätyttyä. Aluksen torneja ja kansirakenteita poistettiin huhtikuusta elokuuhun 1919 ja hylky nostettiin 17. syyskuuta. Se siirrettiin Tarantossa telakalle.Whitley, M. J. 158 Aluksen runko oli saatu 24. tammikuuta 1921 mennessä vesitiiviiksi, ja se kellui oikeinpäin. Seuraavien vuosien aikana tehtiin suunnitelmia aluksen kunnostamisesta ja modernisoinnista, minkä vuoksi sen tonnisto laskettiin Washingtonin laivastosopimukseen. Työstä luovuttiin 1923, se poistettiin alusluettelosta 22. maaliskuuta ja hylky myytiin 26. maaliskuuta romutettavaksi Mar Piccoloon. ==Lähteet== * * * * === Viitteet === Luokka:39.5 Merivoimat, merisodankäynti Luokka:Conte di Cavour -luokan taistelulaivat Luokka:Italialaiset ensimmäisen maailmansodan taistelulaivat Luokka:Cantieri navali Odero
Tiatsoli

Tiatsoli eli 1,3-tiatsoli on (C3H3NS) on typpi- ja rikkiatomin sisältävä heterosyklinen yhdiste. Yhdistettä käytetään orgaanisessa synteesissä. Tiatsolirengas esiintyy eräissä luonnonyhdisteissä kuten tiamiinissa. == Ominaisuudet == Tiatsoli on huoneenlämmössä väritöntä nestettä. Se liukenee huonosti veteen, mutta paremmin orgaanisiin liuottimiin kuten etanoliin tai asetoniin. Tiatsoli on aromaattinen ja sisältää siis delokalisoituneen π-elektronisysteemin. Typpi on elektronegatiivinen atomi, minkä vuoksi C2-hiili on hieman elektropositiivinen ja sen vuoksi nukleofiilit reagoivat kyseiseen asemaan. C5-hiilellä sen sijaan on elektronegatiivista luonnetta ja reagoi täten elektrofiilisellä substituutioreaktiolla. == Valmistus == Tiatsolia tuotetaan klooriasetaldehydin ja tioformamidin eli tiometaaniamidin välisellä reaktiolla. Myös tiatsolin johdannaisia valmistetaan yleensä tioamidin ja halogenoidun aldehydin tai ketonin välisellä reaktiolla. == Käyttö == Tiatsolin käyttö ei ole erityisen suurta. Siitä valmistetaan johdannaisia, joilla on käyttöä kumin vulkanoinnissa, väriaineina ja sienimyrkkyinä. == Lähteet == == Aiheesta muualla == *ChemBlink: Thiazole Luokka:Atsolit Luokka:Orgaaniset rikkiyhdisteet
Vähäjärvi

Vähäjärvi tai Wähäjärvi voi tarkoittaa seuraavia: == Järvet == * Vähäjärvi, järvi Akaassa * Vähäjärvi, järvi Euran Tuiskulaan vievän tien varrella * Vähäjärvi, järvi Euran Mestilässä * Vähäjärvi, järvi Euran Honkilahdella * Vähäjärvi, järvi Forssassa * Vähäjärvi, järvi Heinolan Hujansalossa * Vähäjärvi, järvi Heinolan Vanhassakylässä * Vähäjärvi, järvi Hollolassa * Vähäjärvi, kuivatettu järvi Hämeenkyrössä * Vähäjärvi, järvi Hämeenlinnan Lautsiassa * Vähäjärvi, järvi Hämeenlinnan Selkjärvellä * Vähäjärvi, järvi Iitissä * Vähäjärvi, järvi Ikaalisissa * Vähäjärvi, järvi Jyväskylässä Isolahden lähellä * Vähäjärvi, järvi Jyväskylän Korospohjassa * Vähäjärvi, laajemman Lehesjärvi-Vähäjärven allas Jyväskylän Puuppolassa * Vähäjärvi, järvi Jämsässä * Vähäjärvi, järvi Kangasalan Heponiemessä * Vähäjärvi, järvi Kangasalan Kautialassa * Vähäjärvi, järvi Kangasalan Lihasulassa * Vähäjärvi, järvi Kangasalan Vähässä-Pennossa * Vähäjärvi, järvi Kauhavalla * Vähäjärvi, järvi Kouvolan Anjalassa * Vähäjärvi, järvi Kuhmoisten Kangasjärvellä * Vähäjärvi, järvi Multialla * Vähäjärvi, järvi Myrskylässä * Vähäjärvi, järvi Nokialla * Vähäjärvi, järvi Oriveden Eräsjärvellä * Vähäjärvi, järvi Oriveden Leväslahdella * Vähäjärvi, järvi Parkanossa * Vähäjärvi, järvi Pertunmaalla * Vähäjärvi, järvi Petäjävedellä * Vähäjärvi, järvi ja alue Pirkkalassa * Vähäjärvi, Lassilan alaosan alueeseen kuuluva järvi Porissa * Vähäjärvi, Suodenjoen valuma-alueeseen kuuluva järvi Porissa * Vähäjärvi, järvi Pälkäneen Kukkolassa * Vähäjärvi, järvi Pälkäneen Kuohijoella * Vähäjärvi, järvi Pälkäneen Padankoskella * Vähäjärvi, järvi Ruoveden Jäminkipohjassa * Vähäjärvi, järvi Ruoveden Muroleella * Vähäjärvi, Kytäjärven valuma-alueeseen kuuluva järvi Riihimäellä. * Vähäjärvi, Paalijoen valuma-alueeseen kuuluva järvi Riihimäellä. * Vähäjärvi, järvi Sastamalan Horniossa * Vähäjärvi, järvi Seinäjoella * Vähäjärvi, järvi Tampereen Aitolahdella * Vähäjärvi, järvi Tampereen Härmälässä * Vähäjärvi, järvi Valkeakoskella (ent. Sääksmäellä) * Vähäjärvi, järvi Vesilahdella * Vähäjärvi, järvi Virroilla * Vähäjärvi, järvi Ylöjärven Anttilanperällä * Vähäjärvi, järvi Ylöjärven Kyöstilässä * Vähäjärvi, järvi Ylöjärvellä == Henkilöt == * Pentti Wähäjärvi (1912–1999), suomalainen taide- ja antiikkikauppias Luokka:Järvien täsmennyssivut
EELV

EELV voi tarkoittaa seuraavia: * EELV, Evolved Expendable Launch Vehicle, Yhdysvaltain ohjelma kantorakettiperheen kehittämiseksi * EELV, Europe Écologie – Les Verts, ranskalainen vihreä puolue
Samuli Toivio

Samuli Tuure Taneli Toivio (8. huhtikuuta 1923 Antrea - 30\. maaliskuuta 2011 Helsinki) oli rovasti ja kanslianeuvos, joka muistetaan Suomen kirkollisen väestökirjanpidon kehittäjänä ja Helsingin seurakuntien keskusrekisterin pitkäaikaisena johtajana. ==Ura== Toivio valmistui teologian kandidaatiksi 1950] ja työskenteli seurakuntapappina Metsämaalla, Siikaisissa ja Tuusulassa. Vuosina 1953-1963 hän työskenteli Helsingissä Malmin seurakunnassa, muun muassa vt. kirkkoherrana 1961–1963. Hänet nimitettiin Helsingin seurakuntien keskusrekisterin apulaisjohtajaksi 1963 ja johtajaksi 1971. Tästä tehtävästä hän jäi eläkkeelle vuonna 1989. Keskusrekisteri oli perustettu vuonna 1950 tarkoituksella koota Helsingin seurakuntien väestökirjanpito yhteen paikkaan. Sidotut kirkonkirjat säilytettiin keskusrekisterissä, ja päivittäiseen työskentelyyn kehitettiin aakkosellinen kortisto, jolloin jokaisesta seurakuntalaisesta oli kortti sekä keskusrekisterissä että omassa kirkkoherranvirastossa. Toivio sai rovastin arvonimen 1973 ja kanslianeuvoksen arvonimen 1990. ==Perhelehtijärjestelmä väestökirjanpidossa== Toivio kehitti kirkonkirjoihin perustuvasta väestökirjanpidosta perhelehtijärjestelmän, jossa yhdellä A4-kokoisella kortilla on yhden perheen tiedot. Perhelehden perusmuotona oli isä, äiti ja lapset. Lapset pysyivät perhelehdellä myös täysi-ikäisinä niin kauan kuin he olivat naimattomia ja kirjoilla jossakin keskusrekisterin kirjanpitoon kuuluvassa seurakunnassa. Lehdelle merkittiin kirkonkirjan sivunumero, josta tieto oli peräisin. Perhetietojen muutokset merkittiin perhelehdelle ja tarvittaessa tehtiin uusi perhelehti. Näin tehtiin avioliiton solmimisen yhteydessä tai jos perhelehdellä ollut lapsi oli synnyttänyt avioliiton ulkopuolisen lapsen. Uuteen perhelehteen tehtiin viitemerkintä, miltä lehdeltä tiedot oli siirretty. Vanhan perhelehden tiedot jäivät tältä osin niin sanotuiksi passiivitiedoiksi. Jokainen merkintä tai siirto uudelle lehdelle perustui luotettavaan tositteeseen, joita olivat muun muassa syntymätodistus, kuolintodistus tai tuomioistuimen päätös avioerosta. Järjestelmä otettiin käyttöön koko maassa 1961. Suomessa oli kaksi rinnakkaista väestökirjanpitoa: toisaalta seurakuntien (ja kirkkoon kuulumattomien osalta siviilirekisteritoimistojen) ylläpitämä perhekohtainen ja toisaalta henkikirjoittajien ylläpitämä asuinkuntaan ja kotiosoitteeseen perustuva kirjanpito. Toivion kehittämä järjestelmä otettiin 1960-luvulla käyttöön myös henkikirjoituksessa ja se oli käytössä vuosituhannen vaihteeseen saakka. Sitä ei enää päivitetä, mutta historiatietojen osalta se on käytössä edelleen. Tietoja tarvitaan muun muassa sukututkimuksessa ja perunkirjoituksissa. ==Lähteet== ==Aiheesta muualla== *Helsingin seurakuntien keskusrekisterin historia *Helsingin seurakuntien keskusrekisteri 50-vuotias Luokka:Suomen evankelis-luterilaisen kirkon papit Luokka:Vuonna 1923 syntyneet Luokka:Vuonna 2011 kuolleet
Herttoniemen Toverit

Herttoniemen Toverit (HerTo) on helsinkiläinen vuonna 1921 perustettu jalkapalloseura. HerTon naisten edustusjoukkue pelasi SM-sarjassa vuosina 1985–1992. Se voitti pääsarjaurallaan kolme hopeaa ja kaksi pronssia. Suomen Cupin Herttoniemen Toverit voitti kolmesti peräkkäin vuosina 1987–1989. Kauden 1992 päätteeksi HerTo luopui sarjapaikastaan talousvaikeuksien vuoksi. Miehissä HerTo ei ole pelannut kolmella korkeimmalla sarjatasolla. Kaudella 2018 seuran sarjataso on Suomen Palloliiton Uudenmaan piirin Kolmonen, jossa HerTo pelannee pääosan kotiotteluistaan Myllypuron nurmikentällä. Seuran pieni, mutta uskollinen faniryhmä tunnetaan nimellä Hertonomit. == Lähteet == Luokka:Suomalaiset jalkapalloseurat Luokka:Helsinkiläiset urheiluseurat Luokka:Herttoniemi 3 Luokka:Vuonna 1921 perustetut urheiluseurat
Gulliverin matkat (elokuva)

Gulliverin matkat (Gulliver's Travels) on vuonna 2010 julkaistu fantasiakomediaelokuva, jonka on ohjannut Rob Letterman. Elokuva perustuu löyhästi Jonathan Swiftin 1700-luvun samannimiseen romaaniin. == Näyttelijät == == Aiheesta muualla == * Viralliset kotisivut * Luokka:Vuoden 2010 yhdysvaltalaiset elokuvat Luokka:Yhdysvaltalaiset fantasiaseikkailuelokuvat Luokka:Yhdysvaltalaiset komediaelokuvat Luokka:Rob Lettermanin ohjaamat elokuvat Luokka:3D-elokuvat Luokka:20th Century Foxin elokuvat
RN Littorio (1937)

RN Littorio () oli Italian kuninkaallisen laivaston Vittorio Veneto -luokan taistelulaiva toisessa maailmansodassa. == Valmistus == Italian hallitus vahvisti aluksen hankinnan 1934. Se tilattiin Ansaldolta Genovasta, missä köli laskettiin 28. lokakuuta 1934. Alus laskettiin vesille 22. elokuuta 1937 ja valmistui 14. toukokuuta 1939.Gardiner, Robert s. 289 == Palvelus == Regia Marinalle alus luovutettiin 6. toukokuuta 1940 Genovassa aluksen ollessa kiinnittyneenä Ansaldon tytäryhtiön Officine Allestimento Riparazione Navin laituriin. Alukselle tehtiin pieni huolto, minkä jälkeen se aloitti 15. toukokuuta koeajot La Speziasta saapuneen RN Vegan saattamana. Koeajojen tulosten tyydyttäessä alus lähti 20. toukokuuta La Speziaan kahden hävittäjän ja kahden lentokoneen saattamana. Seuraavien päivien aikana alukselle asennettiin laitteistoja, jotka samalla säädettiin.Bagnasco, Erminio & de Toro, Augusto s. 123 Varhain aamulla 23. toukokuuta alus lähti Tarantoon RN Lancieren ja RN Corazzieren Messinaan saattamana. Messinasta aluksen saattoivat edelleen Tarantoon RN Freccia ja RN Saetta. Osasto saapui Puglian tukikohtaan 24. toukokuuta ankkuroituen Mar Grandeen. Alus muodosti sisaraluksensa RN Vittorio Veneton kanssa kontra-amiraali Carlo Bergaminin komentaman 9. viirikön, joka oli muodostettu 16. toukokuuta osaksi 1. laivuetta. Alus nimettiin 30. kesäkuuta 1943 Italiaksi. Italian antauduttua alus purjehti 9. syyskuuta laivaston mukana Maltalle, jolloin siihen osui Saksan ilmavoimien lentokoneesta laukaistu radio-ohjattu liitopommi. Pommi läpäisi aluksen kannen ja pohjan räjähtäen meressä aiheuttaen suurta tuhoa keulassa etummaisen tornin etupuolella. Alus jatkoi matkaansa Maltalle, josta se 14. syyskuuta lähti Aleksandriaan. Alus makasi ankkurissa 5. helmikuuta 1947 saakka, jolloin se lähti Italiaan saapuen Augustaan 9. helmikuuta. Rauhansopimuksen allekirjoittamisen jälkeen alus siirrettiin sotakorvauksena Yhdysvalloille. Alus poistettiin laivastoluettelosta 1. kesäkuuta 1948 ja romutettiin La Speziassa.Whitley, M. J. s. 177-178 ==Lähteet== * * === Viitteet === Luokka:Vittorio Veneto -luokan taistelulaivat Luokka:Italialaiset toisen maailmansodan taistelulaivat
RN Vittorio Veneto (1937)

RN Vittorio Veneto () oli Italian kuninkaallisen laivaston Vittorio Veneto -luokan taistelulaiva toisessa maailmansodassa. == Valmistus == Alus tilattiin Cantieri Riuniti dell'Adriaticolta (CRDA) Triestestä, missä köli laskettiin 28. lokakuuta 1934. Alus laskettiin vesille 22. heinäkuuta 1937 ja valmistui 28. huhtikuuta 1940.Gardiner, Robert s. 289 == Palvelus == Alukseen osui maaliskuussa 1941 Y-tornin kohdalle lentokoneesta laukaistu torpedo Matapanin taistelussa, minkä seurauksena se oli telakalle korjattavana elokuuhun. Vain pari kuukautta myöhemmin Britannian kuninkaallisen laivaston sukellusveneen HMS Urgen laukaisemat kaksi torpedoa osuivat lähes samaan kohtaan. Alus oli telakalla maaliskuuhun 1942. Kesäkuussa 1943 alus vaurioitui lievästi ilmahyökkäyksessä La Speziaan. Italian antauduttua alus siirtyi Maltalle, mistä se palautettiin Italialle 1946. Seuraavana vuonna se luovutettiin sotakorvauksena Yhdistyneelle kuningaskunnalle ja romutettiin 1948-1950.Gardiner, Robert s. 290 ==Lähteet== * * === Viitteet === Luokka:Vittorio Veneto -luokan taistelulaivat Luokka:Italialaiset toisen maailmansodan taistelulaivat Luokka:Cantieri Riuniti dell’Adriatico